open-index/open-wikipedia-markdown huggingface dataset:
Κρητικός αγριόγατος

Ο **κρητικός αγριόγατος** ή **φουρόγατος** (*Felis silvestris cretensis*) είναι ένα υποείδος της αγριόγατας που ζει στην Κρήτη. Ο κρητικός αγριόγατος καταγράφεται ως είδος για πρώτη φορά το 1953. Το ζώο αυτό θεωρούταν για πολλά χρόνια εξαφανισμένο είδος, μέχρι το 1996, όταν δύο φοιτήτριες από το Πανεπιστήμιο της Περούτζα αιχμαλώτισαν ένα άτομο, ενώ υπήρχαν πολλές αναφορές από βοσκούς.

Τον Οκτώβριο του 2017, δημοσιεύτηκαν αναφορές σε ιστοσελίδες ότι ένας κτηνοτρόφος συνέλαβε μια άγρια γάτα αφού έστησε παγίδες σε ένα αρπακτικό που επιτέθηκε σε νεαρά πρόβατα του κοπαδιού του. Οι αναφορές συνοδεύονταν από φωτογραφίες και βίντεο του ζώου που αιχμαλωτίστηκε. Σύμφωνα με τον ερευνητή του Μουσείου Φυσικής Ιστορίας Κρήτης, Πέτρο Λυμπεράκη, οι κτηνοτρόφοι που τις κυνηγούν πιστεύουν εσφαλμένα ότι επιτίθενται σε νεαρά αιγοπρόβατα.

## Περιγραφή
Ο κρητικός αγριόγατος είναι μεγαλύτερος από τις οικόσιτες γάτες και τα αρσενικά έχουν μήκος 50 εκατοστά, ενώ η ουρά τους φτάνει τα 30 εκατοστά. Η ουρά του είναι στενή στη βάση και φουντωτή στην άκρη. Στην ουρά του υπάρχουν μαύροι δακτύλιοι. Τρέφεται κυρίως με λαγούς και ζει σε πουρναρότοπους και σε θαμνώνες μεσογειακής βλάστησης με αραιά δέντρα σε υψόμετρο 900 με 1200 μέτρων. Γεννάει 4 ως 7 μικρά 1-2 φορές το χρόνο. Ο Κρητικός αγριόγατος ζει στις κορυφές των Λευκών ορέων, αφού βρέθηκε νεκρό ένα άτομο το 1997. Επίσης ζει στο δάσος του Ρούβα και στο Φαράγγι της Σαμαριάς. Ζουν αρκετοί στη Δίκτη, κυρίως στα νοτιοδυτικά, όπου προκαλούν προβλήματα στα μικρά αιγοπρόβατα.

## Παραπομπές


## Πηγές
* *Η Μεγάλη εγκυκλοπαίδεια του National Geographic*, τόμος 1, σελ. 176

## Εξωτερικοί σύνδεσμοι
* Κρητικός αγριόγατος: Το μυστηριώδες θηλαστικό του Ψηλορείτη που ελάχιστοι γνωρίζουν
* Μουσείο Φυσικής Ιστορίας Κρήτης: Κρητικός αγριόγατος 
* Φουρόγατος: Ο κρητικός αγριόγατος δήλωσε «παρών» στα Λευκά Όρη , CNN Greece, 18-10-2017.
*Ο ενδημικός φουρόγατος ζει και βασιλεύει στα βουνά της Κρήτης, in.gr, 1-4-2025.

Κατηγορία:Θηλαστικά της Ελλάδας
Κατηγορία:Θηλαστικά της Ευρώπης
Κατηγορία:Φέλις
Κατηγορία:Κρήτη
Ελληνικές αυτοδιοικητικές εκλογές 1903

Οι **ελληνικές αυτοδιοικητικές εκλογές 1903** ήταν οι πρώτες δημοτικές εκλογές του 20ού αιώνα που διεξήχθησαν στην Ελλάδα. Πραγματοποιήθηκαν την Κυριακή 7 Σεπτεμβρίου 
 του 1903, με το πολύπλοκο εκλογικό σύστημα του "*σφαιριδίου*".

## Επεισοδιακές εκλογές
[μικρογραφία|upright=0.80|Εφημερίδα «Εμπρός», 7 Σεπτεμβρίου 1903: Συμπλοκές στα [Άνω Δολιανά Αρκαδίας|Άνω Δολιανά μεταξύ ψηφοφόρων των δύο αντίθετων πολιτικών κομμάτων, παραμονή των αυτοδιοικητικών εκλογών]]
Την παραμονή των εκλογών σημειώθηκαν αιματηρές συμπλοκές και ταραχές σε αρκετές περιοχές της Πελοποννήσου όπως σε Αχαΐα, Ηλεία, Λεχαινά, Άνω Δολιανά, Αμαλιάδα, Τρίκαλα Κορινθίας αλλά και σε Πάτρα, Τύρναβο και Άμφισσα. Την εκλογική διαδικασία αμαύρωσε ο φόνος ενός πολίτη, φίλου του εκλεγέντος δημάρχου στη Νεμέα. Επεισόδια σημειώθηκαν όμως και στην Αθήνα πρώτιστα, δευτερευόντως δε στον Πειραιά.

## Οι εκλεγέντες στις μεγάλες πόλεις
Στην Αθήνα δήμαρχος για δεύτερη συνεχόμενη φορά εκλέχθηκε ο Σπυρίδων Μερκούρης με 10.923 "*ναι*", έναντι 6.293 του αντιπάλου του (Κ. Αγγελόπουλος) ενώ συμβολικά μετείχε και ο Κ. Γουρδέλης. Το αποτέλεσμα των εκλογών στην Αθήνα προκάλεσε την οργή του τότε πρωθυπουργού της χώρας Δημ. Ράλλη, όπως και την απογοήτευση του επικεφαλής του "*Εθνικού Κόμματος*" Θεόδ. Δηλιγιάννη Ο Μερκούρης ανέλαβε τα καθήκοντά του στις 31 Δεκεμβρίου.

Στον Πειραιά επικράτησε ο Παύλος Δαμαλάς που υπερίσχυσε των Αθ. Μουτσόπουλου, κατόπιν ενστάσεως που υπέβαλε για δωροδοκίες, πλαστογραφίες (έως και ψήφοι 500 νεκρών καταγγέλθηκαν ) και αλλοίωση των αποτελεσμάτων (αρχικά πάντως ανακοινώθηκε νίκη του Μουτσόπουλου), Σ. Κριτσίλη, Αλ. Μελετόπουλου και Πέτρου Μουτσόπουλου. Ο Π. Δαμαλάς ανέλαβε επίσημα στις 22 Δεκεμβρίου 1903.

Στην Πάτρα επικράτησε και πάλι ο Δημήτριος Βότσης, όπως και στα 1899. Στο Βόλο εξελέγη ο κ. Γεωργιάδης σε βάρος των κ.κ. Λαναρά και Μαρκίδη. Στο Μεσολόγγι εκλέχθηκε ο "τρικουπικός" υποψήφιος, Σωκράτης Στάικος. Αμφότεροι είχαν επίσης επικρατήσει και στα 1899.

## Παραπομπές


## Πηγές
* Όλοι οι δήμαρχοι της Αθήνας

1903
Ελληνικές αυτοδιοικητικές εκλογές 1899

Οι **ελληνικές αυτοδιοικητικές εκλογές 1899** ήταν οι τελευταίες δημοτικές εκλογές του 19ου αιώνα που διεξήχθησαν στην Ελλάδα. Πραγματοποιήθηκαν την Κυριακή 5 Σεπτεμβρίου του 1899, με το πολύπλοκο εκλογικό σύστημα του "*σφαιριδίου*".
Στον νομό Τρικκάλων διακόπηκε η ψηφοφορία στον Δήμο Σελάνων, σύμφωνα με τηλεγράφημα του νομάρχη Φανδρίδη στον Τύπο, καθώς σε επεισόδια απειλήθηκε η καταστροφή των καλπών και τραυματίστηκε ο σταθμάρχης του αστυνομικού σταθμού των Σελάνων. 

## Οι εκλεγέντες στις μεγάλες πόλεις
Στην Αθήνα (όπου σημειώθηκαν αρκετά επεισόδια) δήμαρχος για πρώτη φορά στα χρονικά εκλέχθηκε ο Σπυρίδων Μερκούρης, ο οποίος στη συνέχεια θα δημιουργούσε μεγάλη παράδοση σε αυτό το αξίωμα, επικρατώντας άλλες δυο φορές (στα 1903 και 1907). Ο Μερκούρης συγκέντρωσε συνολικά 7.766 "ναι", έναντι 5.591 του αντιπάλου του Δημ. Καλλιφρονά και ανέλαβε τα καθήκοντά του μια εβδομάδα μετά τη νίκη του, στις 12 Σεπτεμβρίου.

Στον Πειραιά επικράτησε ο Τρύφων Μουτζόπουλος (δήμαρχος και τη χρονική περίοδο 1874-1883) που υπερίσχυσε του βασικού του αντιπάλου και επί δυο φορές νικητή στο παρελθόν (1887 και 1891) Θεόδωρου Ρετσίνα. Ο Τρ. Μουτζόπουλος συγκέντρωσε 3.735 ψήφους έναντι 3.681 του Ρετσίνα

Στην Πάτρα επικράτησε ο Δημήτριος Βότσης σε βάρος του Αθ. Κανακάρη.

Στο Βόλο εξελέγη ο κ. *Γεωργιάδης* και στο Μεσολόγγι ο *Σωκράτης Στάικος*

## Πηγές
* [Φύλλο εφημερίδας "Εμπρός", της [Δευτέρα]ς 6 Σεπτεμβρίου 1899]
* [Φύλλο εφημερίδας "Εμπρός", της [Τρίτη]ς 7 Σεπτεμβρίου 1899]
* Όλοι οι δήμαρχοι της Αθήνας

## Παραπομπές


1899
Προβολή (Αττικό Δίκαιο)

Η **Προβολή** ήταν αγωγή στην Εκκλησία του δήμου που περιείχε αίτημα έκδοσης προδικαστικής απόφασης, που, αν ήταν καταδικαστική για τον κατηγορούμενο, η υπόθεση παραπέμπονταν για να κριθεί σε κανονικό δικαστήριο. Οι περιπτώσεις κατά τις οποίες υποβαλλόταν *προβολή* ήταν κατά κύριο λόγο αυτές που αφορούσαν αδικήματα σχετικά με τις θρησκευτικές γιορτές, όπως τα Διονύσια, τα Λήναια, τα Θαργήλια και τα Ελευσίνια Μυστήρια.

Υποβαλλόταν επίσης σε περιπτώσεις κατάχρησης δημοσίων χρημάτων, πλημμελούς εκτέλεσης καθηκόντων άρχοντα, συκοφαντίας κ.λ.π. Ο ενάγων κατέθετε έγγραφη καταγγελία στους Πρυτάνεις, οι οποίοι την περιλάμβαναν στα προς συζήτηση θέματα της πρώτης μετά τη γιορτή συνέλευσης. Κατήγορος και κατηγορούμενος ανέπτυσσαν τις απόψεις τους και ο λαός ψήφιζε με ανάταση της χειρός. Αν η απόφαση ήταν καταδικαστική,ο μηνυτής είχε δικαίωμα να παραπέμψει την υπόθεση στη Ηλιαία που έκρινε οριστικά. Το κύριο χαρακτηριστικό της σχετικής απόφασης είχε σημασία αποκλειστικά ηθική, χωρίς να παράγει πρακτικά αποτελέσματα.

## Βιβλιογραφικές αναφορές
*Δημοσθένης, Κατά Μειδίου περί του Κονδύλου  1.5

Κατηγορία:Αττικό Δίκαιο
Θαργήλια

Τα **Θαργήλια** ήταν η γενέθλια γιορτή του Απόλλωνα και της Αρτέμιδος που τελούνταν *έν άστει* στην Αρχαία Αθήνα κατά τη εβδόμη (ζ΄) ημέρα του μήνα Θαργηλιώνα (16 Μαΐου- 15 Ιουνίου), εποχή ωρίμανσης των καρπών.

Κατά τους γραμματικούς: «Θαργήλια εισί πάντες οι από γης καρποί». Κατά την προηγούμενη ημέρα τελούνταν η γιορτή της γενέθλιας ημέρας της Δήμητρας και οι θυσίες προσφέρονταν σ΄ αυτήν και τη Χλόη. Και οι δύο αυτές γιορτές ήταν ήταν ημέρες εξαγνίσεως και καθαρισμού. Σε ανάμνηση του ανθρώπινου φόρου των παιδιών στην Κρήτη στέλνονταν στη Δήλο η ιερά τριήρης που έφερνε στον Απόλλωνα το φόρο της λατρείας των Αθηναίων. Πανηγυρίζονταν επίσης τα Θαργήλια και στις αποικίες των Αθηναίων και ιδιαίτερα στην από τους Ίωνες οικισθείσα Μασσαλία.

## Παραπομπές


## Πηγές
* Λεξικό της ελληνικής αρχαιολογίας, τόμ. Α΄ 1888, σελ. 362 

Κατηγορία:Αρχαίες αθηναϊκές εορτές
Ελληνικές αυτοδιοικητικές εκλογές 1887

Οι **ελληνικές αυτοδιοικητικές εκλογές 1887** διεξήχθησαν στην Ελλάδα την Κυριακή 3 Ιουλίου του 1887, με το πολύπλοκο εκλογικό σύστημα του "*σφαιριδίου*".
## Οι εκλεγέντες στους τρεις μεγάλους δήμους
* Αθήνα: Θρασύβουλος Παπαλεξανδρής (ανέλαβε την 1 Οκτωβρίου 1887, για να αντικατασταθεί στις 17 Δεκεμβρίου 1887 από τον Τιμ. Φιλήμωνα).
* Πειραιάς: Θεόδωρος Ρετσίνας (ανέλαβε την 1η Οκτωβρίου 1887).
* Πάτρα: Γεώργιος Ρούφος (ανέλαβε την 1η Οκτωβρίου 1887).

## Πηγές
* "''Όλοι οι δήμαρχοι της Αθήνας''"

## Παραπομπές


1887
Ελληνικές αυτοδιοικητικές εκλογές 1895

Οι **ελληνικές αυτοδιοικητικές εκλογές 1895** ήταν οι προτελευταίες δημοτικές εκλογές του 19ου αιώνα που διεξήχθησαν στην Ελλάδα.
Πραγματοποιήθηκαν την Κυριακή 10 Σεπτεμβρίου του 1895, με το πολύπλοκο εκλογικό σύστημα του "σφαιριδίου".
## Οι εκλεγέντες στους μεγάλους δήμους
Στην Αθήνα και στον Πειραιά επικράτησαν οι Λάμπρος Καλλιφρονάς (7.651 ψήφοι) και Τρύφων Μουτζόπουλος (3.224 ψήφοι) αντίστοιχα 
Οι υπόλοιποι υποψήφιοι ήταν ο Τιμολέων Φιλήμων, *Γεώργ. Βακαλόπουλος*, *Ιω. Σουμαρίπας*, *Οδ. Μελαγχροινός* (Αθήνα) και ο Θεόδωρος Ρετσίνας που έλαβε 2.893 ψήφους στον Πειραιά. Με δήλωσή του, ο Θ. Ρετσίνας αποδέχθηκε την ήττα του Στην Πάτρα εκλέχθηκε ο Αθανάσιος Κανακάρης-Ρούφος (ξεπερνώντας κατά 527 ψήφους τον αντίπαλό του Κορύλλο) και στο Βόλο ο κ. Χατζηαργυρίου.

## Αναλυτικός πίνακας εκλεγέντων δημάρχων
Αναλυτικά, στις εκλογές του 1895 εξελέγησαν οι ακόλουθοι δήμαρχοι:

## Πηγές
* [Φύλλο εφημερίδας "ΣΚΡΙΠ", της [Δευτέρα]ς 11 Σεπτεμβρίου 1895]
* "Όλοι οι δήμαρχοι της Αθήνας"

## Παραπομπές


1895
Μπίλυ Άνγκερ

Ο **Ουίλιαμ Μπρέντ Ανγκερ** (William Brent  "Billy" Unger) είναι ηθοποιός που γεννήθηκε στις 15 Οκτωβρίου του 1995, στην περιοχή Palm Beach County, στη Φλόριντα. Μαζί με την οικογένειά του, μετακινήθηκαν στο Χόλιγουντ το 2006 (σε ηλικία 11 ετών).

Τα χόμπι του είναι η ηλεκτρική κιθάρα, το skateboard, ο χορός hip hop, το τραγούδι, το surfing και οι μηχανές. Όπως λέει και ο ίδιος η κιθάρα είναι το παν για εκείνον. Λατρεύει επίσης τη ροκ μουσική. Άρχισε το motocross riding μόλις μετακόμισε  με τους γονείς του και τα αδέρφια του, τη μεγαλύτερή του αδερφή Erin και τον μικρότερο Eric Unger, στο Χόλιγουντ δηλαδή στην ηλικία 11 ετών. Το surfing το αγαπάει από τότε που ήταν ακόμα  παιδί.

Έχει πρωταγωνιστήσει σε πολλές τηλεοπτικές σειρές αλλά και ταινίες όπως είναι το  *Sonny with a Chance* και το* Opposite Day.*

## Φιλμογραφία

### Χρόνος 2007
Seven's Eleven: Sweet Toys Ρόλος :Frankie

National Treasure: Book of Secrets Ρόλος :Charles Gates

Changeling Ρόλος : Screaming Boy

Rock Slyde Ρόλος : Young Rock Slyde

 Ρόλος :Young Chev Chelios

### Χρόνος 2008
Cop Dog Ρόλος :Robby North

Opposite Day Ρόλος : Sammuel " Sammy" Benson

Children of the Corn Ρόλος : AΠρόσθετες φωνές

Alabama Moon Ρόλος :Πρόσθετες φωνές

Jack and the Beanstalk Ρόλος :Prince Charming

Monster Mutt Ρόλος :Zack Taylor

### Χρόνος 2010
The Invited Ρόλος :Πρόσθετες φωνές

Sammy's Adventures: The Secret Passage Ρόλος : Sammy

You Again Ρόλος : Ben Olsen

### Χρόνος 2011
Tumbling Ρόλος :Josh 

The Love Forever Ρόλος : Joseph

### Χρόνος 2012
Sammy 2 Ρόλος :Sammy

Το Χαμένο Μενταγιόν:Οι περιπέτειες του Billy Stone Ρόλος : Billy Stone 

Τηλεοπτικές σειρές
Χρόνος 2007

Scrubs 

Ρόλος: Devin

Cold Case Ρόλος: Jeff Reed

Το σόου του Jay Logano Ρόλος : Kid #2

Desperate Housewives 

Ρόλος :Chad
Χρόνος 2008

Medium Ρόλος : Jeremy McMullin

Can You Teach My Alligator Manners? Ρόλος : Eric

Terminator: Tα χρονικά της Σάρα Κόνορ Ρόλος :Martin "Marty" Bedell

Family Guy Ρόλος :School Kid

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ελληνικές αυτοδιοικητικές εκλογές 2006

Οι **ελληνικές αυτοδιοικητικές εκλογές 2006** πραγματοποιήθηκαν στις 15 Οκτωβρίου του 2006 στους 54 νομούς της χώρας και σε περισσότερους από 1.030 δήμους και κοινότητες της ελληνικής επικράτειας.

Σύμφωνα με τον τότε νέο Κώδικα Δήμων και Κοινοτήτων ένα ποσοστό της τάξης του **42%** αρκούσε για την εκλογή ανώτατων αρχόντων από τον πρώτο γύρο.

## [[Αθήνα]]
Νομάρχης Αθηνών επανεκλέχθηκε ο Γιάννης Σγουρός (ΠΑΣΟΚ), υπερισχύοντας της Φωτεινής Πιπιλή (ΝΔ). Ο Νικήτας Κακλαμάνης (ΝΔ) αναδείχθηκε δήμαρχος, επικρατώντας του Κώστα Σκανδαλίδη (ΠΑΣΟΚ), ενώ στις εκλογές πήραν μέρος ο Αλέξης Τσίπρας (ΣΥΝ) και ο Σπύρος Χαλβατζής (ΚΚΕ).

## [[Πειραιάς]]
Νομάρχης Πειραιά αναδείχθηκε και πάλι ο Γιάννης Μίχας (ΠΑΣΟΚ). Ο Παναγιώτης Φασούλας (ΠΑΣΟΚ) κέρδισε το δήμο σε βάρος του Χρ. Αγραπίδη (ΝΔ).

## [[Θεσσαλονίκη]]
Για τη Νομαρχία Θεσσαλονίκης ο Παναγιώτης Ψωμιάδης (ΝΔ) πρώτευσε αφήνοντας πίσω του την υποψήφια του ΠΑΣΟΚ Βούλα Πατουλίδου. Δήμαρχος για τρίτη συνεχόμενη φορά εκλέχθηκε ο Βασίλης Παπαγεωργόπουλος (ΝΔ), αφήνοντας στη δεύτερη θέση τη Χρύσα Αράπογλου (ΠΑΣΟΚ). Το δήμο διεκδίκησαν ανεπιτυχώς και οι Γιάννης Μπουτάρης ("Οικολόγοι Πράσινοι"), Γιώργος Καρατζαφέρης (ΛΑΟΣ).

## Πολυπληθέστεροι Δήμοι
### Δήμος Αθηναίων

### Δήμος Θεσσαλονίκης

### Δήμος Πατρέων

### Δήμος Ηρακλείου

### Δήμος Πειραιώς

### Δήμος Λαρισαίων

### Δήμος Βόλου

### Δήμος Περιστερίου

### Δήμος Ρόδου

### Δήμος Ιωαννιτών

## Υπερνομαρχία Αθηνών - Πειραιώς
Η Φώφη Γεννηματά (ΠΑΣΟΚ) επικράτησε και πάλι, αυτή τη φορά του Αργ. Ντινόπουλου (ΝΔ).

## Νομαρχίες συγκεντρωτικά

## Πηγές
* ''''Υπουργείο Εσωτερικών: Αποτελέσματα Δημοτικών & Νομαρχιακών Εκλογών του 2006''''

2006
Κατηγορία:Εκλογές του 2006
Μαθητευόμενοι του Ντέρι

Οι **Μαθητευόμενοι του Ντέρι** (αγγλικά: *Apprentice Boys of Derry*) είναι μια προτεσταντική αδελφική κοινωνία με παγκόσμια συμμετοχή άνω των 10.000 μελών. Ιδρύθηκε το 1814 και εδρεύει στην πόλη του Ντέρι στη Βόρεια Ιρλανδία. Υπάρχουν σύλλογοι και παραρτήματα στο Όλστερ και σε άλλα μέρη στην Ιρλανδία, τη Σκωτία, την Αγγλία και το Τορόντο του Καναδά. Η κοινωνία έχει ως στόχο να τιμήσει την Πολιορκία του Ντέρι το 1689, όταν ο Καθολικός Ιάκωβος Β΄ της Αγγλίας και της Ιρλανδίας και Ζ΄ της Σκωτίας πολιόρκησε την οχυρωμένη πόλη, η οποία αποτελούσε προπύργιο των προτεσταντών. Οι παρελάσεις των Apprentice Boys είχαν ως αποτέλεσμα συχνές αντιπαραθέσεις με την ιρλανδική εθνικιστική πλειοψηφία της πόλης, αλλά πρόσφατα μια πιο διαλλακτική προσέγγιση έχει λάβει χώρα και τώρα οι παρελάσεις πραγματοποιούνται σχεδόν χωρίς προβλήματα.

## Εικόνες

 George Walker from NPG.jpg|Τζορτζ Γουόκερ, ο *Υπερασπιστής του Λόντοντερι*
 Guildhall with cannon in foreground.JPG|Τα τείχη του Ντέρι
 Apprentice Boys parade Bushmills Northern Ireland.jpg|Παρέλαση στο Μπούσμιλς


## Δείτε επίσης
* Τάγμα της Οράγγης

## Παραπομπές


## Εξωτερικοί σύνδεσμοι

* Apprentice Boys Of Derry

Μαθητευόμενοι του Ντέρι
Κατηγορία:Προτεσταντισμός
Nordland II

***Nordland II*** είναι ο τίτλος του δωδέκατου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε τον Μάρτιο του 2003 μέσω της δισκογραφικής εταιρείας "Black Mark Records". Η ηχογράφηση του, όπως και του προκατόχου του, πραγματοποιήθηκε στα "Mimo Sound" της Στοκχόλμης από τον Ιούλιο μέχρι τον Σεπτέμβριο του 2002.

Το συγκεκριμένο άλμπουμ ήταν το δεύτερο μέρος της ανολοκλήρωτης τετραλογίας δίσκων με τίτλο "*Nordland*", την οποία σκόπευε να κυκλοφορήσει ο Quorthon. Ο καλλιτέχνης πέθανε ένα χρόνο αργότερα λόγω καρδιακής ανεπάρκειας.

Το άλμπουμ είναι ελαφρώς πιο μελωδικό από το "*[[Nordland I]]*", με καθαρά φωνητικά και επικεντρωμένο στο Viking Metal, αποβάλλοντας τα στοιχεία παραδοσιακού χέβι μέταλ του πρώτου δίσκου.

Οι κριτικές για το "*Nordland II*" ήταν θετικές, με το "AllMusic" να το βαθμολογεί με τρία αστέρια με άριστα τα πέντε και το "Metal Observer" 8,5 / 10.

## Τραγούδια του δίσκου
**1. Fanfare** *(Quorthon)* - 3:37
**2. Blooded Shore** *(Quorthon)* - 5:46
**3. Sea Wolf** *(Quorthon)* - 5:26
**4. Vinland** *(Quorthon)* - 6:39
**5. The Land** *(Quorthon)* - 6:23
**6. Death and Resurrection of a Northern Son** *(Quorthon)* - 8:30
**7. The Messenger** *(Quorthon)* - 10:02
**8. Flash of the Silverhammer** *(Quorthon)* - 4:09
**9. The Wheel of Sun** *(Quorthon)* - 12:27
**10. Outro** *(Quorthon)* - 0:24

## Τα μέλη των Bathory
Το "*Nordland II*" ηχογραφήθηκε αποκλειστικά από τον Quorthon, ο οποίος έπαιξε μπάσο, κιθάρα, τύμπανα, κρουστά, συνθεσάιζερ και τραγούδησε όλα τα κομμάτια του άλμπουμ.

## Παραπομπές


## Πηγές
* Nordland II - Bathory | Songs, Reviews, Credits, Awards | AllMusic
* Bathory - History archive - Bathory
* Bathory - Nordland II - Reviews - Encyclopaedia Metallum: The Metal Archives

Κατηγορία:Δισκογραφία των Bathory
Κατηγορία:Άλμπουμ του 2003
Ελληνικές αυτοδιοικητικές εκλογές 1891

Οι **ελληνικές αυτοδιοικητικές εκλογές 1891** διεξήχθησαν στην Ελλάδα την Κυριακή 5 Ιουλίου του 1891, με το πολύπλοκο εκλογικό σύστημα του "*σφαιριδίου*".
## Οι εκλεγέντες στους τρεις μεγάλους δήμους
* Αθήνα: Μιχαήλ Μελάς (ανέλαβε την 1 Οκτωβρίου 1891). 
* Πειραιάς: Θεόδωρος Ρετσίνας.  
* Πάτρα: Αριστομένης Κοντογούρης.
## Πηγή
* "''Όλοι οι δήμαρχοι της Αθήνας''"

## Παραπομπές


1891
Ελληνικές αυτοδιοικητικές εκλογές 2002

Οι **ελληνικές αυτοδιοικητικές (δημοτικές και νομαρχιακές) εκλογές 2002** πραγματοποιήθηκαν τον Οκτώβριο του 2002 για την ανάδειξη εκπροσώπων στις Υπερ-Νομαρχίες, σε 54 νομούς και σε περισσότερους από 1.030 δήμους και κοινότητες της ελληνικής επικράτειας. Στους τρεις μεγαλύτερους δήμους της χώρας επικράτησαν υποψήφιοι που υποστηρίχθηκαν από το τότε κόμμα της αξιωματικής αντιπολίτευσης (ΝΔ). Στην Αθήνα η Ντόρα Μπακογιάννη αναδείχθηκε νικήτρια με 160.425 ψήφους έναντι 87.920 ψήφων του Χρ. Παπουτσή (που υποστηρίχθηκε από το ΠΑΣΟΚ) και διαδέχθηκε έτσι στο δημοτικό θώκο της πρωτεύουσας τον απερχόμενο δήμαρχο Δημ. Αβραμόπουλο. Ο Γιάννης Δημαράς (με την υποστήριξη του ΔΗΚΚΙ) κατατάχθηκε τρίτος με 37.602 ψήφους. Ο υποψήφιος του ΚΚΕ Σπύρος Χαλβατζής ήρθε τέταρτος με 20.305 ψήφους, ενώ πέμπτος αναδείχθηκε ο Φώτης Κουβέλης (ΣΥΝ) με 19.996 ψήφους. Μικρά ποσοστά κέρδισαν οι Δημοσθένης Βεργής, Μάκης Βορίδης, Άγγελος Χάγιος, Οδυσσέας Τυλιγάδας , Θανάσης Τσιριγώτης
## [[Πειραιάς]]
Ο Χρήστος Αγραπίδης (ΝΔ) επανεκλέχθηκε δήμαρχος με 58.554 ψήφους (53.417 στον α’ γύρο), αφήνοντας στη δεύτερη θέση το Μαν. Μπεντενιώτη του ΠΑΣΟΚ. Ο Θεόδωρος Δρίτσας του ΣΥΝ αναδείχθηκε τρίτος, ο Κωνσταντίνος Τζατζάνης του ΚΚΕ τέταρτος και τους ακολούθησαν οι ανεξάρτητοι υποψήφιοι Νικόλαος Λεγάκης, Στέλλα Αλφιέρη και ο Χρήστος Χαρίτος («*Ελληνικό Μέτωπο*»).
## Υπερ Νομαρχία (Αθήνα – Πειραιάς)
Η Φώφη Γεννηματά του ΠΑΣΟΚ αναδείχθηκε υπερ-νομάρχης, επικρατώντας των Γ. Τζανετάκου (ΝΔ) και Γ. Καρατζαφέρη (ΛΑΟΣ). Στις εκλογές πήραν μέρος και οι Μανώλης Γλέζος (ΣΥΝ), Θανάσης Παφίλης (ΚΚΕ). Ο Γιάννης Σγουρός (ΠΑΣΟΚ) αναδείχθηκε Νομάρχης Αθηνών και ο Γιάννης Μίχας (επίσης του ΠΑΣΟΚ) Νομάρχης Πειραιά.

## [[Θεσσαλονίκη]]
Ο Βασίλης Παπαγεωργόπουλος (95.701 ψήφους και ποσοστό 54,20%) επικράτησε στις δημοτικές εκλογές και μάλιστα από τον πρώτο γύρο, με την υποστήριξη της ΝΔ. Δεύτερος αναδείχθηκε ο Σπύρος Βούγιας (ΠΑΣΟΚ) και τρίτος ο Αγάπιος Σαχίνης (ΚΚΕ), αφήνοντας στην τέταρτη θέση τον Τάσο Κουράκη (ΣΥΝ), ενώ μικρότερα ποσοστά συγκέντρωσαν ο Ιωάννης Κουριανίδης του «*Εθνικού Μετώπου*» και η Αναστασία Θεοδωροπούλου. Νομάρχης στη Θεσσαλονίκη αναδείχθηκε ο Παναγιώτης Ψωμιάδης της ΝΔ.
## Πηγές
* ''Υπουργείο Εσωτερικών: Αποτελέσμα Δημοτικών & Νομαρχιακών Εκλογών του 2002'' 

## Παραπομπές


2002
Κατηγορία:Εκλογές του 2002
Ατέλεια

Η **Ατέλεια** ήταν και είναι απαλλαγή από εισφορές τελών ή Λειτουργιών την οποία είχαν από την Αρχαία Αθήνα οι ανήλικοι και όσοι τύχαιναν αστρατείας (τη μη υποχρέωση της κατάταξης στο στρατό) που είχαν οι βουλευτές. Ο Δημοσθένης στο λόγο του «Περί ατελείας προς Λεπτίνην» το 354 π.Χ. υποστηρίζει ότι το κράτος πρέπει να διατηρήσει τις ατέλειες σε μεγαλύτερο αριθμό πολιτών για να τους παρακινεί σε έργα πατριωτικά όταν ο Λεπτίνης είχε εισαγάγει νόμο με τον οποίο πρότεινε να μειωθούν οι τιμές προς τους ευεργέτες (ατέλεια λειτουργιών) και να έχουν αυτές τις ευεργετικές ατέλειες οι απόγονοι του Αρμοδίου και Αριστογείτονος καθώς και οι εννέα άρχοντες. «Ατέλεια πάντων» τύχαινε ακόμα και ο ξένος, ιδιαίτερα όταν τιμώνταν από την πόλη. Παρέχονταν ακόμα και στους βασιλείς, όπως είχε δοθεί από τους Δελφούς στον Κροίσο.
## Παραπομπές


Κατηγορία:Αττικό Δίκαιο
Graz 1975

**Graz 1975** είναι ο τίτλος της ζωντανά ηχογραφημένου άλμπουμ του χαρντ ροκ συγκροτήματος Deep Purple, το οποίο κυκλοφόρησε σε μορφή CD στις 23 Σεπτεμβρίου του 2014 από την "Eagle Rock Entertainment".

Η ηχογράφηση του πραγματοποιήθηκε στις 3 Απριλίου 1975 στο "Liebenauhalle" του Γκρατς της Αυστρίας, κατά την διάρκεια της περιοδείας για την προώθηση του δίσκου "*[[Stormbringer (album)|Stormbringer]]*". Η συναυλία αυτή ήταν μία από τις τρεις τελευταίες συναυλίες που έδωσε με το συγκρότημα ο κιθαρίστας Ρίτσι Μπλάκμορ πριν αποχωρήσει, δίνοντας την θέση του στον Τόμι Μπόλιν.

Κομμάτια από αυτή την εμφάνιση είχαν κυκλοφορήσει στο παρελθόν με τα άλμπουμ "*[[Made in Europe]]*" και "*[[Mk III: The Final Concerts]]*".

Το "*Graz 1975*" ανέβηκε στο Top-10 των αυστριακών τσαρτ, ενώ μπήκε στις χαμηλές θέσεις των καταλόγων επιτυχιών διάφορων ευρωπαϊκών χωρών όπως η Γερμανία, η Μεγάλη Βρετανία, η Ολλανδία, η Γαλλία, το Βέλγιο, η Ελβετία, κ.α..

## Τραγούδια
1. **[[Burn]]** *(Blackmore, Coverdale, Hughes, Lord, Paice) - 7:51<br />
2. *'Stormbringer** ''(Blackmore, Coverdale) - 5:08<br />
3. **The Gypsy** ''(Blackmore, Coverdale, Hughes, Lord, Paice) - 5:23<br />
4. **Lady Double Dealer** ''(Blackmore, Coverdale) - 4:31<br />
5. **Mistreated** ''(Blackmore, Coverdale) - 14:40<br />
6. **Smoke on the Water** ''(Blackmore, Gillan, Glover, Lord, Paice) - 9:43<br />
7. **You Fool No One** ''(Blackmore, Coverdale, Hughes, Lord, Paice) - 12:15<br />
8. **Space Truckin' ** ''(Blackmore, Gillan, Glover, Lord, Paice) - 20:22

==Θέσεις τσαρτ==
<big>***Graz 1975*** ''(άλμπουμ)''</big><br />
***Επίσημη κυκλοφορία: [[15 Σεπτεμβρίου]] [[2014]]***


==Μουσικοί==
Στο **Graz 1975** συμμετείχε η [[Κατάλογος μελών των Deep Purple|τρίτη σειρά μελών]] του συγκροτήματος. Τα μέλη της ήταν τα εξής:

* **Ντέιβιντ Κόβερντεϊλ** - ''[[Φωνητική|φωνητικά]]''
* **Ρίτσι Μπλάκμορ** - ''[[κιθάρα]]''
* **Τζον Λορντ** - ''[[πλήκτρα]]''
* **Γκλεν Χιούζ** - ''[[μπάσο]], [[Φωνητική|φωνητικά]]''
* **Ίαν Πέις*' - *τύμπανα''

## Παραπομπές


## Πηγές
* The Highway Star — Deep Purple – Graz 1975
* Live in Graz 1975 - Deep Purple | Songs, Reviews, Credits, Awards | AllMusic
* Deep Purple - 'Graz 1975' Album Review
* Album review: DEEP PURPLE - Live In Graz 1975 - Get Ready to Rock

Κατηγορία:Δισκογραφία των Deep Purple
Κατηγορία:Άλμπουμ του 2014
Κατηγορία:Γκρατς
Μπενιέλ

Το **Μπενιέλ** είναι ισπανικός δήμος της Μούρθια, στην επαρχία Χουέρτα ντε Μούρθια.

## Γεωγραφία
Το Μπενιέλ απέχει 15 χλμ από την Μούρθια και 7 χλμ από την Οριχουέλα. Η έκτασή του είναι 10 τ.χλμ.. Επιπλέον, είναι σε ύψος 28 μέτρων πάνω από την επιφάνεια της θάλασσας. Το κλίμα είναι τυπικό της νότιας Μεσογείου, ημιάνυδρο και με χαμηλή βροχόπτωση (296 mm). Συνοικίες του είναι οι La Basca, El Mojón και El Raiguero - La Villa.

Συνορεύει με τους εξής δήμους:
* Μούρθια, στην Περιφέρεια της Μούρθια
* Οριχουέλα, στην επαρχία Αλικάντε της Βαλένθια.

## Δημογραφικά
thumb|left|450px|Πίνακας 1
Ο Πίνακας 1 παρουσιάζει τη δημογραφική εξέλιξη της Μπενιέλ (γραμμή καφέ), στο πλαίσιο των δήμων της Χουέρτα ντε Μούρθια (εκτός από την πρωτεύουσα). Η τάση αυτή είναι μία ανάπτυξη με φειδώ στα μέσα του αιώνα.

Σύμφωνα με την απογραφή, στις 31 Δεκεμβρίου του 2008, το Μπενιέλ είχε 10.581 κατοίκους.

## Πολιτική
Στις δημοτικές εκλογές της 22 Μαΐου, 2011, το PSRM - PSOE, με τον Roberto García Navarro επικεφαλής της λίστας, πήρε 2.766 ψήφους (49,81%), οι οποίοι επικύρωσαν εκ νέου την απόλυτη πλειοψηφία των 9 συμβούλων που πήρε το 2007. Ενώ το Λαϊκό Κόμμα πήρε οκτώ συμβούλους με 2.606 ψήφους (46,93%).

## Δημοτικό Ασύρματο Δίκτυο
Το Μπενιέλ είναι μια πόλη πρωτοπόρος από άποψη τηλεπικοινωνιών και διαθέτει δημοτικό ασύρματο δίκτυο που ονομάζεται Benielnet. Το δίκτυο αυτό είναι πολύ χρήσιμο στην πόλη, καθώς επιτρέπει τη διασύνδεση των δημοτικών υπηρεσιών, την ανάπτυξη πρωτοβουλιών, επιτρέπει την δωρεάν πρόσβαση στο Διαδίκτυο στον δρόμο και επιτρέπει στους κατοίκους να έχουν ασύρματη πρόσβαση στο Διαδίκτυο από τα σπίτια τους σε μειωμένες τιμές. Σήμερα ο επιχειρηματίας που λειτουργεί αυτό το δίκτυο είναι η Iberfone.

## Παραπομπές


Κατηγορία:Πόλεις της Ισπανίας
Κατηγορία:Περιοχή της Μούρθια
Kaizoku-Ban

***Kaizoku-Ban*** είναι ο τίτλος του ζωντανά ηχογραφημένου ΕΡ του γερμανικού metal συγκροτήματος Accept, το οποίο κυκλοφόρησε το 1985 από την "RCA Records" στην Ευρώπη και από την "Portrait Records" στην Αμερική. Η ηχογράφηση του άλμπουμ πραγματοποιήθηκε στις 19 Σεπτεμβρίου 1985 στη Ναγκόγια της Ιαπωνίας, κατά την τελευταία ημέρα της περιοδείας για την προώθηση του δίσκου "*[[Metal Heart]]*".

To 1992, επανεκδόθηκε ως "*Live in Japan!*" από την "Ariola Records". Στον δίσκο περιέχονται τραγούδια μόνο από τα "*[[Balls to the Wall]]*" και "*[[Metal Heart]]*", λόγω του γεγονότος ότι οι τέσσερις πρώτοι δίσκοι τους είχαν εκδοθεί μέσω της "Brain Metronome GmbH Records" και η "Portrait" δεν είχε αγοράσει τα δικαιώματα των τραγουδιών.

Το ΕΡ ανέβηκε στο # 50 των τσαρτ της πατρίδας τους και το # 91 στην Μεγάλη Βρετανία.

## Τραγούδια του δίσκου
**1. Metal Heart** *(Dirkschneider, Hoffmann, Fischer, Baltes, Kaufmann, Deaffy)* - 5:23
**2. Screaming for a Love-Bite** *(Dirkschneider, Hoffmann, Fischer, Baltes, Kaufmann, Deaffy)* - 4:24
**3. Up to the Limit** *(Dirkschneider, Hoffmann, Fischer, Baltes, Kaufmann, Deaffy)* - 4:53
**4. Head Over Heels** *(Dirkschneider, Hoffmann, Fischer, Baltes, Kaufmann, Deaffy)* - 5:58
**5. Love Child** *(Dirkschneider, Hoffmann, Fischer, Baltes, Kaufmann, Deaffy)* - 4:44
**6. Living for Tonite** *(Dirkschneider, Hoffmann, Fischer, Baltes, Kaufmann, Deaffy)* - 3:53

## Θέσεις τσαρτ
***Kaizoku-Ban*** *(άλμπουμ)*

***Επίσημη κυκλοφορία: [[1985]]***

## Τα μέλη των Accept
Το "*Kaizoku-Ban*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Γιοργκ Φίσερ]]** - κιθάρα
* **[[Πέτερ Μπάλτες]]** - μπάσο
* **[[Στέφαν Κάουφμαν]]** - τύμπανα

## Παραπομπές


## Πηγές
* Metal Heart - Accept | Songs, Reviews, Credits, Awards | AllMusic
* Accept - Kaizoku-Ban - Live In Japan - Metal Storm
* Accept - Metal Heart - Reviews - Encyclopaedia Metallum: The Metal Archives

Κατηγορία:Άλμπουμ του 1985
Κατηγορία:Άλμπουμ των Accept
Κατηγορία:RCA Records
Λα Φονκαλάδα

Η **Φονκαλάδα** (Foncalada) είναι κρήνη με πόσιμο νερό η οποία βρίσκεται έξω από το τείχη του Οβιέδο, Αστούριες, Ισπανία. Κατασκευάστηκε από τον βασιλιά Αλφόνσο Γ΄ των Αστουριών τον 9ο αιώνα. Η κρήνη παραμένει το παλαιότερο έργο πολιτικής μηχανικής με συνεχή δημόσια χρήση στην Ισπανία, καθώς και η μόνο κατασκευή αυτού ή άλλου δημοσίου σκοπού από τον Μεσαίωνα που σώζεται στην πόλη. Το όνομά του προέρχεται από την επιγραφή στα λατινικά που είναι γραμμένη σε αυτό: *fontem calatam*. Κατασκευάστηκε σε προρομανικό ρυθμό και το 1998 ανακηρύχθηκε από την UNESCO μνημείο παγκόσμιας κληρονομιάς. Η κρήνη είναι ορθογώνια με πλευρά περίπου 4 μέτρα και μοιάζει πολύ με θολωτό παρεκκλήσι. Στην κορυφή απεικονίζεται ο σταυρός της Νίκης, σύμβολο των Αστουριών.

## Ιστορία
Η κατασκευή βασίζεται σε ρωμαϊκά δημόσια έργα και σύμφωνα με την έρευνα που διεξήγαγε ο Φρανθίσκο Μπόρχε, ο οποίος συσχετίστηκε με την ανακάλυψη ρωμαϊκών ερειπίων στην Κάγιε δε λα Ρούα, κατασκευάστηκε δίπλα σε ρωμαϊκό δρόμο ο οποίος ένωνε το βορρά με το νότο της περιοχής και επίσης περνούσε μπροστά από την εκκλησία του Σαν Χουλιάν δε λος Πράδος, και πιστεύεται με βάση την μελέτη των επιγραφών ότι η κατασκευή του χρονολογείται από τον πρώτο μισό του 9ου αιώνα, και αποδίδεται στον βασιλιά Αλφόνσο Β΄ των Αστουριών.

Η πρώτη έγγραφη μνεία της κρήνης χρονολογείται από το τέλος του 11ου αιώνα. Το όνομα του προέρχεται από μία επιγραφή του βρέθηκε σε αυτό *fontem calatam* και μπορεί να μεταφραστεί ως «αξιόπιστη πηγή». Σύμφωνα με πρόσφατες αρχαιολογικές έρευνες από τον Σέρχιο Ρίος και Θέσαρ Γκαρθία δε Κάστρο, ήταν τμήμα ενός μνημειώδους κτιρίου λουτρών, το οποίο είχε επιπροσθέτως σημαντικό θρησκευτικό συμβολισμό σε σχέση με την αναγνώριση ότι η πηγή μπορεί να ήταν ιαματική, στο Ιησού Χριστό, που αναφέρεται ως SALVS στην επιγραφή που ολοκληρώνει το πρόσθιο σκέπαστρο του μνημείου. Στην κορυφή του σκεπάστρου είναι ορατός ο σταυρός της Νίκης, χαρακτηριστικό του Αλφόνσο Γ΄ και το αποκαλυπτικό Α και Ω.

Κάτω από τον σταυρό βρίσκονται δύο επιγραφές (η μετάφραση είναι από κάτω):

* *(HOC SIGN) Ο TVETVR PIVS, HOC SIGNO VI (NCITVR, INIMICVS)*
*Με αυτό το σημάδι προστατεύονται οι σπλαχνικοί. Με αυτό το σημάδι θα νικήσετε τον εχθρό*

* *(SIGNVM SALVTIS PO) NE DOMINE IN FONTE (ISTA VT NON PERMITAS) INTROIRE ANGELVM PERCV (TIENTEM)*
*Κύριε, βάλε αυτό το σημάδι για την σωτηρία της κρήνης ώστε να μην επιτρέπει την είσοδο του γρονθοκοπούντος αγγέλου*

Το κείμενο χρησιμοποιείται συχνά από τον βασιλιά Αλφόνσο Γ΄ και αναγράφεται επίσης και σε άλλα κτίρια που κατασκεύασε, όπως κάστρα, οχυρά κ.'α. και των οποίων οι επιγραφές διατηρούνται μέχρι σήμερα.

Υπάρχουν και άλλες επιγραφές αλλά έχουν φθαρεί σε τέτοιο βαθμό ώστε να είναι δύσκολο να αναγνωστούν και να ερμηνευτούν.

## Παραπομπές


## Εξωτερικοί σύνδεσμοι

* ''Estudio de la morfologia de las piedras de la Universidad de Oviedo''
* Mirabilia Ovetensia:Ficha, reconstrucciones infograficas, y visita virtual al monumento.

Κατηγορία:Σιντριβάνια
Κατηγορία:Κτίρια και κατασκευές στην Ισπανία
Κατηγορία:Αστούριες
Τεκτοπυριτικά ορυκτά

Με τον όρο **τεκτοπυριτικά**, ή **πολυπυριτικά ορυκτά** χαρακτηρίζονται ορισμένα ορυκτά του πυριτίου που στους μοριακούς τους τύπους περιέχουν πολλαπλάσια της ομάδας διοξειδίου του πυριτίου.

Συγκεκριμένα το κάθε άτομο του πυριτίου των εν λόγω χημικών ενώσεων περιβάλλεται από τέσσερα άτομα οξυγόνου που καταλαμβάνουν τις κορυφές τετράεδρου σε τρισδιάστατο πλέγμα. Κάθε άτομο όμως οξυγόνου ανήκει ομοίως και σε άλλο τετράεδρο. Αυτό έχει ως συνέπεια κάθε τετράεδρο να συνδέεται με τέσσερα άλλα τετράεδρα.

Τα ορυκτά πυριτίου που παρουσιάζουν αυτή τη μορφή χαρακτηρίζονται τεκτοπυριτικά αποτελώντας ιδιαίτερη κατηγορία των πυριτικών. Στην κατηγορία αυτή ανήκει το μεγαλύτερο ποσοστό των ορυκτών της Γης που αγγίζει τα 3/4 του συνόλου των.

## Πηγή

* Εγκυκλοπαίδεια Πάπυρος Larousse Britannica τ.57ος, σ.49.
Νεφελίνης

Ο **Νεφελίνης** , (από νεφέλη = σύννεφο), είναι ορυκτό ορθοπυριτικό άλας αργιλίου και νατρίου, με χημικό μοριακό τύπο Na3KAl4Si4O16
Αποτελεί ουσιώδες ορυκτολογικό συστατικό πολλών πυριγενών πετρωμάτων ως και ελαιολιθικών και συναφών πηγματιτών. Ανήκει κυρίως στη κατηγορία των τεκτοπυριτικών ορυκτών.

## Μορφή - ιδιότητες
Ο νεφελίνης κρυσταλλώνεται στο εξαγωνικό σύστημα συνήθως σε πρισματική μορφή, απαντά όμως και σε ακανόνιστα συσσωματώματα ως ορκυκτολογικό συστατικό πετρωμάτων. Παρουσιάζει θραυσμό κογχώδη έως ανώμαλο, σκληρότητα 5-6, ειδικό βάρος 2,63-2,64, λάμψη υαλώδη και επί θραυσιγενούς επιφάνειας στεατώδη, ημιδιαφανές σε χρώμα λευκό ή ανοικτό τεφρό έως κυανοπράσινο.

Ποικιλία αυτού είναι ο ελαιόλιθος που αποτελεί την κοκκώδη μορφή του νεφελίνη που απαντά στα πλουτώνια πετρώματα και διαφέρει στο χρώμα από υπέρυθρο, ή υποκύανο. Κατεργασμένο αυτό επί κοσμημάτων χαρακτηρίζεται "μάτι της γάτας" από την ανταύγεια του πράσινου ή κόκκινου χρώματος.

## Εντοπισμός
Ο ελαιόλιθος απαντά στη νότια Νορβηγία, την Πορτογαλία, τη Γροιλανδία κ.α. Αντίθετα ο νεφελίνης απαντά ως ορυκτολογικό συστατικό νεώτερων ηφαιστειογενών πετρωμάτων όπως των φωνολίθων, των νεφελικών βασαλτών κ.λπ. Χαρακτηριστική είναι η εμφάνισή του στη περιοχή του Όντενβαλντ, του Φογκελσγκεμπίργκε καθώς και στη Σαξονία.

## Πηγές
* Μεγάλη Ελληνική Εγκυκλοπαίδεια τ. ΙΗ΄, σ. 229

## Εξωτερικοί σύνδεσμοι

* Webmineral
* Mindat
* Εγχειρίδιο Ορυκτολογίας

Κατηγορία:Τεκτοπυριτικά ορυκτά
Κατηγορία:Ορυκτά του αργιλίου
Κατηγορία:Ορυκτά του καλίου
Κατηγορία:Ορυκτά του νατρίου
Κατηγορία:Εξάγωνα ορυκτά
Fianna Éireann

**Fianna Éireann** (ελληνικά: *Στρατιώτες της Ιρλανδίας*) αποκαλείται μία ένωση νέων χάρλινγκ, η οποία ιδρύθηκε στα δυτικά του Μπέλφαστ, γύρω στο 1903. Αποτελούσε πνευματικό τέκνο του Μπάλμερ Χόμπσον, αφοσιωμένου μέλος της Ιρλανδικής Ρεπουμπλικανικής Αδελφότητας. Ο Χόμπσον μετακόμισε στο Δουβλίνο και η οργάνωση διαλύθηκε στο Μπέλφαστ. Στο Δουβλίνο, ο Χόμπσον γνωρίστηκε με τις Κονστάνς Μάρκιεβιτς, Έλενα Μολόνεϊ και άλλους, οι οποίοι ήταν μέλη του νεοσύστατου Σιν Φέιν. Ήταν επίσης μέλη του παραρτήματος στο Ντραμκόντρα. Ο Χόμπσον ανέφερε στη Μάρκιεβιτς σχετικά με την εμπειρία του από το Μπέλφαστ ως σπορά για το μέλλον. Με την Έλενα Μολόνεϊ, τον Σον ΜακΓκάρι, την Μάρκιεβιτς και τον Χόμπσον, σύντομα δημιουργήθηκε ένα νέο Fianna Éireann. Πριν από τη δημιουργία του Na Fianna στο Δουβλίνο το 1909, έχει αποκαλυφθεί πλέον ότι ο Λόρδος Μπέιντεν Πάουελ φέρεται να είχε ζητήσει ανεπιτυχώς τη βοήθεια του Πάτρικ Πιρς στην ίδρυση παραρτήματος των Προσκόπων του στο Δουβλίνο.

## Παραπομπές


Fianna Éireann
Ανθή Μηλιάδου

Η **Ανθή Μηλιάδου** (1889 - 10 Οκτωβρίου 1952) ήταν Ελληνίδα ηθοποιός. 

## Βιογραφία
Ήταν κόρη των ηθοποιών Παντελή και Ελπινίκης Ρούσσου και αδερφή των επίσης ηθοποιών Ευαγγελίας Νίκα-Ρούσσου (1881-1902) και Χριστίνας Καλογερίκου (1885-1968). Γαλουχημένη από την παιδική της ηλικία, όπως οι αδερφές της, με τα θεατρικά ιδεώδη ακολούθησε την ίδια πορεία και εξελίχτηκε αργότερα σε μια έξοχη καρατερίστα της ελληνικής σκηνής. Το 1905 εμφανίστηκε στο Θέατρο "Βαριετέ" με το όνομα Ανθή Μαρά. Χωρίς να υπάρχουν εξακριβωμένες πληροφορίες, εκφράζεται με δισταγμό η γνώμη ότι επρόκειτο για ψευδώνυμο ή ότι είχε παντρευτεί κάποιον με αυτό το όνομα.  

Στο "Βαριετέ" έπαιξε στο έργο του Γ. Βώκου "Η κατοχή", όπου πρωταγωνιστούσε η αδερφή της Χριστίνα Κουκούλα (Χριστίνα Καλογερίκου). Στο μεταξύ, είχε παντρευτεί τον ηθοποιό Νίκο Μηλιάδη (πατέρα του Τάκη Μηλιάδη, που τον απέκτησε με τη δεύτερη σύζυγό του, την ηθοποιό Μαρίκα Ανθοπούλου) και αργότερα χώρισε. Εντούτοις, κράτησε το όνομά του σε όλη την υπόλοιπη ζωή της. 

Η Μηλιάδου είχε πάρει μέρος στην ταινία *Η θύελλα πέρασε* σε σενάριο και σκηνοθεσία Τάκη Μπακόπουλου. ** 

## Θάνατος
Η Ανθή Μηλιάδου σκοτώθηκε στις 10 Οκτωβρίου 1952 στη Λούτσα σε ηλικία 63 ετών, όταν το αυτοκίνητο που τη μετέφερε για συμπληρωματικό γύρισμα για τις ανάγκες της ταινίας *[[Εύα (ταινία, 1953)|Εύα]]*, προσέκρουσε σε ξεχασμένη ισχυρή αντιαρματική νάρκη από τον πόλεμο. Μαζί της σκοτώθηκε και ο παραγωγός της ταινίας Δημήτρης Κομίνης, ενώ ο νεαρός οδηγός του αυτοκινήτου τραυματίστηκε.

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες η Α. Μηλιάδου συμμετείχε ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Πηγές
*Θόδωρος Έξαρχος, *Έλληνες Ηθοποιοί (Αναζητώντας τις ρίζες)*, Εκδ. Γκόνης.

Κατηγορία:Ελληνίδες ηθοποιοί θεάτρου
The Headless Children

**The Headless Children** είναι ο τίτλος του τέταρτου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Απρίλιο του 1989 μέσω της "Capitol Records". To 1998 επανεκδόθηκε με έξι επιπλέον κομμάτια, μεταξύ αυτών και τη διασκευή στο "*Locomotive Breath*" των Jethro Tull.

Ο δίσκος έλαβε θετικές κριτικές, με το "Allmusic" να του δίνει 4,5 / 5, το "Sputnik Music" μέσο όρο βαθμολογιών 4,2 / 5 και το "Metal Archives" 91%. Επίσης, ήταν ο πιο επιτυχημένος δίσκος του συγκροτήματος στη Μεγάλη Βρετανία, αφού ανέβηκε στο # 8 των τσαρτ, συνοδευόμενος από τρία Top-30 σινγκλ, τα "*Mean Man*", "*The Real Me*" και "*Forever Free*". Παράλληλα, μπήκε στο Top-20 στη Νορβηγία και τη Σουηδία και έφθασε στο # 48 στις Ηνωμένες Πολιτείες.

Για τα τραγούδια "*The Real Me*" και "*Forever Free*" γυρίστηκαν βίντεο κλιπ, τα οποία έδωσαν περαιτέρω ώθηση στις πωλήσεις του δίσκου λόγω της προβολής τους στο τηλεοπτικό δίκτυο "MTV".

## Τραγούδια του δίσκου
**1. The Heretic (The Lost Child)** *(Lawless, Holmes)* - 7:16
**2. The Real Me** *(Townsend)* - 3:21
**3. The Headless Children** *(Lawless)* - 5:47
**4. Thunderhead** *(Lawless, Holmes)* - 6:45
**5. Mean Man** *(Lawless)* - 4:50
**6. The Neutron Bomber** *(Lawless)* - 4:03
**7. Mephisto Waltz** *(Lawless)* - 1:27
**8. Forever Free** *(Lawless)* - 5:09
**9. Maneater** *(Lawless)* - 4:46
**10. Rebel in the F.D.G.** *(Lawless)* - 5:08

## Θέσεις τσαρτ

## Τα μέλη των W.A.S.P.
Το "*The Headless Children*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα
* **[[Κρις Χολμς]]** - κιθάρα
* **Τζόνι Ροντ** - μπάσο, φωνητικά
* **[[Φράνκι Μπανάλι]]** - τύμπανα, κρουστά

;*Γκεστ συμμετοχές
* *'Κεν Χένσλεϊ **- [[πλήκτρα]]
* **Λίτα Φορντ** - δεύτερα [[Φωνητική|φωνητικά]]
* **Νταϊάνα Φενέλ** - δεύτερα [[Φωνητική|φωνητικά]]
* **Μαρκ Χάμφρεϊς** - δεύτερα [[Φωνητική|φωνητικά]]
* **Τζίμι Ίματζ** - δεύτερα [[Φωνητική|φωνητικά]]
* **Μίνκα Κέλι** - δεύτερα [[Φωνητική|φωνητικά]]
* **Τόμας Νέλεν** - δεύτερα [[Φωνητική|φωνητικά]]
* **Κάθι Πέιτζ** - δεύτερα [[Φωνητική|φωνητικά]]
* **Μάικ Σόλαν** - δεύτερα [[Φωνητική|φωνητικά]]
* **Κέβιν Γουάλας** - δεύτερα [[Φωνητική|φωνητικά]]
* **Μέλμπα Γουάλας** - δεύτερα [[Φωνητική|φωνητικά]]
* **Ρον Γουάλας''' - δεύτερα φωνητικά

## Παραπομπές


## Πηγές
* The Headless Children - WASP | Songs, Reviews, Credits, Awards | AllMusic
* W.A.S.P. - The Headless Children (album review ) | Sputnikmusic
* W.A.S.P. - The Headless Children - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 1989
Low (άλμπουμ)

***Low*** είναι ο τίτλος του έκτου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 30 Σεπτεμβρίου του 1994 μέσω της δισκογραφικής εταιρείας "Atlantic Records".

Για την προώθηση του άλμπουμ, γυρίστηκε βίντεο κλιπ για το ομώνυμο κομμάτι.

Αυτός ήταν ο πρώτος δίσκος του συγκροτήματος μετά την αποχώρηση του κιθαρίστα Άλεξ Σκόλνικ και του ντράμερ Λούι Κλεμέντε, οι οποίοι αντικαταστάθηκαν από τον Τζέιμς Μέρφι και τον Τζον Τεμπέστα, αντίστοιχα.

Το "*Low*" δεν κατάφερε να μπει στο Top-100 του Billboard, ανεβαίνοντας ως το # 122, ενώ ήταν ο τελευταίος δίσκος των Testament που μπήκε στους καταλόγους επιτυχιών των Ηνωμένων Πολιτειών μέχρι το "*[[The Formation of Damnation]]*" του 2008.

## Τραγούδια του δίσκου
**1. Low** *(Billy, Peterson)* - 3:33
**2. Legions (In Hiding)** *(Billy, James, Peterson)* - 4:17
**3. Hail Mary** *(Billy, James, Murphy, Peterson)* - 3:32
**4. Trail of Tears** *(Billy, Peterson)* - 6:06
**5. Shades of War**(Billy, James, Peterson)* - 4:44<br />
*'6. P.C.** ''(Christian, Peterson)'' - 2:50<br />
**7. Dog Faced Gods** ''(Billy, James, Peterson)'' - 4:02<br />
**8. All I Could Bleed** ''(Billy, Peterson)'' - 3:37<br />
**9. Urotsukidōji (Instrumental)** ''(Christian, Peterson)'' - 3:50<br />
**10. Chasing Fear** ''(Billy, Christian, James, Peterson)'' - 4:56<br />
**11. Ride** ''(Billy, James, Peterson)'' - 3:16<br />
**12. Last Call** ''(Christian, Peterson)'' - 2:41

==Θέσεις τσαρτ==
<big>***Low*** ''(άλμπουμ)''</big><br />

***Επίσημη κυκλοφορία: [[30 Σεπτεμβρίου]] [[1994]]***


==Τα μέλη των Testament==
Οι μουσικοί οι οποίοι ηχογράφησαν το "''Low''" είναι οι εξής:<br />
* **Τσακ Μπίλι** - [[Φωνητική|φωνητικά]]
* **Τζέιμς Μέρφι** - [[κιθάρα]]
* **Έρικ Πίτερσον** - [[κιθάρα]]
* **Γκρεγκ Κρίστιαν** - [[μπάσο]]
* **Τζον Τεμπέστα''' - τύμπανα

## Παραπομπές


## Πηγές
* Low - Testament | Songs, Reviews, Credits, Awards | AllMusic
* Testament - Low (album review) | Sputnikmusic
* Testament - Low - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1994
Fondation Charles-de-Gaulle

Η **Fondation Charles-de-Gaulle** (ελληνικά: *Ίδρυμα Σαρλ ντε Γκωλ*), το οποίο διαδέχτηκε το *Institut Charles-de-Gaulle* (ελληνικά: *Ινστιτούτο Σαρλ ντε Γκωλ*) δραστηριοποιείται από το 1971 στο να καταστήσει γνωστό και να διαδώσει το έργο του Σαρλ ντε Γκωλ (1890-1970), στρατηγού, ηγέτη της Ελεύθερης Γαλλίας και προέδρου της Γαλλικής Δημοκρατίας.

## Ιστορία
Τον Απρίλιο 1971, κατόπιν σχετικής πρωτοβουλίας του Πιερ Λεφράν, ιδρύθηκε το *Institut Charles-de-Gaulle*. Διετέλεσαν πρόεδροί του διαδοχικά:
* Αντρέ Μαλρώ (1971-1976), 
* Γκαστόν Παλεβσκί (1976-1984), 
* Ζοφρουά Σοντρόν ντε Κουρσέλ (1984-1991), 
* Πιερ Μεσμέρ (1992-1995), 
* Ζαν Σιμόν (1995-1997), 
* Ζαν Φουαγιέ (1997-1998), 
* Μισέλ Ντεμπραί (1998-1999),
* Υβ Γκενά (2000-2006)

Ο Πιερ Λεφράν εξακολούθησε να διαδραματίζει ρόλο εντός του Ινστιτούτου έως το 1991.

Το 1991, δημιουργήθηκε ένα ίδρυμα, το οποίο χαίρει ετήσιας χορηγίας από το Κράτος, ενώ αναγνωρίστηκε κοινής ωφελείας τον Σεπτέμβριο του 1992. 

Το 2006, έπειτα από αρκετά χρόνια συνύπαρξης μεταξύ των δύο οργανισμών, το Ινστιτούτο έπαψε οριστικά να υφίσταται.

## Τωρινή οργάνωση
* Ο Ζακ Γκοντφραίν ανέλαβε χρέη προέδρου στις 18 Ιανουαρίου 2011. 

Διαδέχτηκε τους:
*Πιερ Μεσμέρ (1992-1997)
*Ζαν Φουαγιέ (1997-2001)
*Υβ Γκενά (2001-2006)
*Πιερ Λεφράν (υπηρεσιακός: 2006-2007)
*Πιερ Μαζώ (2007-2010)

Το επιστημονικό συμβούλιο περιλαμβάνει πανεπιστημιακούς και μάρτυρες της εποχής, καθώς και ξένους ανταποκριτές. Πρόεδρός του ήταν από το 1999 έως τον Ιανουάριο του 2012 ο καθηγητής Αλαίν Λαρκάν, τον οποίο διαδέχτηκε ο Ζιλ Λε Μπεγκέκ.

## Δράσεις
Το ίδρυμα οργάνωσε συνέδρια με την συμμετοχή πανεπιστημιακών και μαρτύρων της εποχής εκείνης, καθώς και διασκέψεις απευθυνόμενες σε ένα λιγότερο εξειδικευμένο κοινό.

Εκδίδει το περιοδικό *Espoir*.

Διαχειρίζεται την γενέθλιο οικία του Σαρλ ντε Γκωλ στην Λιλ και την Λα Μπουασερί, την πρώην κατοικία του στο Κολομπέ-λε-Ντεζ-Εγκλίζ.

Το ίδρυμα συνεισέφερε στη δημιουργία:
* του *Historial Charles de Gaulle* στο Μουσείο Στρατού στο Παρίσι
* του Μνημείου Σαρλ ντε Γκωλ στο Κολομπέ.

Μία εξειδικευμένη βιβλιοθήκη, καθώς και μία αρχειοθήκη βρίσκονται στη διάθεση των ερευνητών και των φοιτητών στο κέντρο ερευνών και ενημερώσεως.

Το Ίδρυμα έλαβε από το Κράτος, στη διάρκεια της χρονικής περιόδου μεταξύ 2007 και 2011, μια ετήσια χορήγηση η οποία κυμαίνεται από 1 έως 1,4 εκατομμύρια ευρώ.

## Σχετικά Λήμματα
* Σαρλ ντε Γκωλ
* Πιερ Λεφράν

## Παραπομπές



## Εξωτερικός σύνδεσμος
* Επίσημη ιστοσελίδα της Fondation Charles-de-Gaulle

Κατηγορία:Γκωλισμός
Κατηγορία:Γαλλικά ιδρύματα κοινής ωφέλειας
Crash Landing

***Crash Landing*** είναι ο τίτλος του στούντιο άλμπουμ του Τζίμι Χέντριξ το οποίο περιέχει ηχογραφήσεις που πραγματοποίησε από το 1968 μέχρι το 1970. Ο δίσκος κυκλοφόρησε σε μορφή δίσκου βινυλίου μέσω της δισκογραφικής εταιρείας "Reprise Records" τον Μάρτιο του 1975 στην Αμερική και πέντε μήνες αργότερα στην Ευρώπη. 

Το άλμπουμ ανέβηκε στο # 5 στις Ηνωμένες Πολιτείες και τον Καναδά και βραβεύθηκε ως χρυσό στις 8 Νοεμβρίου 1983. Αυτές ήταν οι υψηλότερες θέσεις τσαρτ στις οποίες ανέβηκε δίσκος του Χέντριξ από το "*[[The Cry of Love]]*" του 1971.

Το 1974, ο παραγωγός Άλαν Ντάγκλας ηχογράφησε διάφορα σημεία τα οποία προστέθηκαν στις υπάρχουσες ηχογραφήσεις, γεγονός που προκάλεσε την αντίδραση των οπαδών του καλλιτέχνη αφού οι μουσικοί οι οποίοι χρησιμοποιήθηκαν δεν είχαν γνωρίσει τον Χέντριξ όσο ήταν εν ζωή. Σκοπός των επανηχογραφήσεων αυτών ήταν να ολοκληρωθούν κάποια κομμάτια τα οποία υπήρχαν σε ντέμο ή ανολοκλήρωτες εκτελέσεις.

## Τραγούδια του δίσκου

## Θέσεις τσαρτ
***Crash Landing*** *(άλμπουμ)*

***Επίσημη κυκλοφορία: [[Μάρτιος]] [[1975]]***

## Βραβεία
***Crash Landing*** *(άλμπουμ)*

* Ηνωμένες Πολιτείες (*RIAA Certification*): Χρυσός 

## Τα μέλη του συγκροτήματος
Οι μουσικοί οι οποίοι ηχογράφησαν το "*Crash Landing*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Μπίλι Κοξ]]** - μπάσο, φωνητικά
* **[[Μπάντι Μάιλς]]** - τύμπανα, φωνητικά
* **Τζούμα Σουλτάν** - κρουστά στο "*Message to Love*"

;*Επιπλέον συμμετοχές*
* **Τζίμι Μέλεν** - κρουστά
* **Τζεφ Μιρόνοφ** - κιθάρα
* **Άλαν Σβάρτσμπεργκ** - τύμπανα
* **Μπομπ Μπάμπιτ** - μπάσο
* **Λίντα Νοβέμπερ** - φωνητικά
* **Βίβιαν Τσέρι** - φωνητικά
* **Μπάρμπαρα Μάσεϊ** - φωνητικά

## Παραπομπές


## Πηγές
* Crash Landing - Jimi Hendrix | Songs, Reviews, Credits, Awards | AllMusic
* Playing With Hendrix's Spirit - Rolling Stone 
* Jimi Hendrix Crash Landing « Classic Rock Review

Κατηγορία:Δισκογραφία του Jimi Hendrix
Κατηγορία:Άλμπουμ του 1975
Ιρλανδικός Εθνικός Απελευθερωτικός Στρατός

[thumb|250px|Η [Starry Plough (σημαία)|Starry Plough χρησιμοποιείται ως μία από τις σημαίες του INLA]]

Ο **Ιρλανδικός Εθνικός Απελευθερωτικός Στρατός** (αγγλικά: *Irish National Liberation Army*, **INLA**, ιρλανδικά: *Arm Saoirse Náisiúnta na hÉireann*) είναι ιρλανδική ρεπουμπλικανική σοσιαλιστική παραστρατιωτική ομάδα που σχηματίστηκε το Δεκέμβριο του 1974, κατά τη διάρκεια των Ταραχών. Στόχος της ήταν η αποκοπή της Βορείου Ιρλανδίας από το Ηνωμένο Βασίλειο και η δημιουργία μιας σοσιαλιστικής δημοκρατίας που να περιλαμβάνει όλη την Ιρλανδία.

Ο INLA δημιουργήθηκε από πρώην μέλη του «Επίσημου» ΙΡΑ που αντιτάχθηκαν στην απόφαση της οργάνωσης για κατάπαυση του πυρός. Αρχικά, ήταν γνωστός ως **Λαϊκός Απελευθερωτικός Στρατός** (PLA) και αποτελούσε την ένοπλη πτέρυγα του Ιρλανδικού Ρεπουμπλικανικού Σοσιαλιστικού Κόμματος (IRSP). Ο INLA εξαπέλυσε μια παραστρατιωτική εκστρατεία ενάντια στο Βρετανικό Στρατό και τη Βασιλική Αστυνομία του Όλστερ (RUC) στη Βόρεια Ιρλανδία. Ήταν επίσης ενεργός σε μικρότερο βαθμό, στη Δημοκρατία της Ιρλανδίας και τη Μεγάλη Βρετανία. Οι υψηλής απήχησης επιθέσεις που πραγματοποιήθηκαν από τον INLA περιλαμβάνουν τον βομβαρδισμό του Ντρόπιν Γουέλ και τις δολοφονίες των Έρι Νιβ και Μπίλι Ράιτ. Ωστόσο, ήταν  λιγότερο ενεργός από την κύρια ρεπουμπλικανική παραστρατιωτική ομάδα, τον Προσωρινό ΙΡΑ. Είχε επίσης αποδυναμωθεί από έριδες και εσωτερικές εντάσεις.

Μετά από μια ένοπλη εκστρατεία εικοσιτεσσάρων χρόνων, ο INLA κήρυξε κατάπαυση του πυρός στις 22 Αυγούστου του 1998 Τον Αύγουστο του 1999, δήλωσε ότι «*δεν υπάρχει πολιτικό ή ηθικό επιχείρημα για να δικαιολογήσει την επανάληψη της εκστρατείας*». Τον Οκτώβριο του 2009, ο INLA ορκίστηκε επισήμως να ακολουθήσει τους στόχους του με ειρηνικά πολιτικά μέσα και προχώρησε στον παροπλισμού του.

Ο INLA έχει ταξινομηθεί ως απαγορευμένη τρομοκρατική ομάδα στο Ηνωμένο Βασίλειο και ως παράνομη οργάνωση στη Δημοκρατία της Ιρλανδίας.

## Παραπομπές


## Εξωτερικοί σύνδεσμοι
* 

Κατηγορία:Ιρλανδικές παραστρατιωτικές οργανώσεις
Κατηγορία:Εθνικοαπελευθερωτικά κινήματα
Τεκτονικός χάρτης

Οι τεκτονικοί χάρτες αποτελούν ιδιαίτερη κατηγορία χαρτών.

Οι χάρτες αυτοί περιλαμβάνουν απεικονίσεις των κύριων τεκτονικών δομών μιας περιοχής που μπορεί να αφορά μια μικρή γεωγραφική περιοχή, π.χ. των Κυκλάδων μέχρι ευρύτερη της τάξεως ηπείρου. π.χ. Αφρικής, αλλά και παγκόσμιος, της Γης. Η χαρτογραφική απεικόνιση τεκτονικού ενδιαφέροντος στοιχείων γίνεται υπό κλίμακα όπως και οι γεωλογικοί χάρτες των οποίων αποτελούν ιδιαίτερο βοήθημα. Οι χάρτες αυτοί συντάσσονται από εξειδικευμένους γεωφυσικούς, γεωλόγους και τοπογράφους.

## Πηγές
* *Εγκυκλοπαίδεια Πάπυρος Larousse britannica* τ.57ος, σ.47

Κατηγορία:Χάρτες
Χάρτης
Τελικός Κυπέλλου Αγγλίας 2014

Ο **τελικός του [[Κύπελλο Αγγλίας|Κυπέλλου Αγγλίας]] 2014** διεξήχθη την 17η Μαΐου στο Στάδιο Γουέμπλεϊ του Λονδίνου μεταξύ της Άρσεναλ και της Χαλ Σίτι. Η τελευταία έλαβε για πρώτη φορά στην ιστορία της μέρος σε τελικό, με τον συγκεκριμένο να αποτελεί τον 133ο της αρχαιότερης ποδοσφαιρικής διοργάνωσης στον κόσμο. Ο αγώνας έληξε 3-2 μετά από παράταση υπέρ της Άρσεναλ, η οποία κατέκτησε το τρόπαιο για 11η φορά σε 18 παρουσίες στον τελικό. Διαιτητής της αναμέτρησης ήταν ο Λι Πρόμπερτ.

## Ο αγώνας

Κατηγορία:Τελικοί κυπέλλου Αγγλίας
Κατηγορία:Ποδόσφαιρο το 2014
Τεκτονοφυσική

Η **Τεκτονοφυσική** αποτελεί επιμέρους κλάδο της Γεωφυσικής, με βασικό αντικείμενο έρευνας και μελέτης των πάσης φύσεως φυσικών διεργασιών που συμβάλλουν στον σχηματισμό των διαφόρων γεωλογικών δομών, δια των τεκτονικών παραμορφώσεων. Το ερευνητικό έργο του κλάδου αυτού είναι ιδιαίτερα ευρύτατο που περιλαμβάνει από τους κόκκους των ορυκτών μέχρι και των τεκτονικών πλακών, καθώς και τομείς έρευνας της σεισμολογίας και της ηφαιστειολογίας

Ως δημιουργός του κλάδου αυτού αναφέρεται ο Μιχαήλ Βλαντιμίροβιτς Γζόβσκι, που δημοσίευσε σχετικές εργασίες το 1954 στη Μόσχα. Στις εργασίες του αυτές, ορίζοντας τις δομικές μονάδες του φλοιού της Γης και τους διάφορους μηχανισμούς παραμόρφωσης, ουσιαστικά προσδιόρισε τους ερευνητικούς στόχους της τεκτονοφυσικής.

## Πηγές
* *Εγκυκλοπαίδεια Πάπυρος Larousse Britannica*, τόμ. 57ος, σελ. 49

## Εξωτερικοί σύνδεσμοι
* Αμερικανική Γεωφυσική Ένωση, Τμήμα Τεκτονοφυσικής 

Κατηγορία:Γεωφυσική
Κατηγορία:Τεκτονική
Τζίμης Μακούλης

Ο **Τζίμης Μακούλης** (Αθήνα, 12 Απριλίου 1935 - Αθήνα, 28 Οκτωβρίου 2007) ήταν Έλληνας τραγουδιστής, συνθέτης και στιχουργός. Ακολούθησε από μικρός μουσικές σπουδές και το 1948 πραγματοποίησε την πρώτη του καλλιτεχνική εμφάνιση. Συνεργάστηκε με σπουδαίους Έλληνες συνθέτες και υπολογίζεται ότι έχει ερμηνεύσει και ηχογραφήσει περισσότερα από 60 τραγούδια  ενώ οι συνολικές πωλήσεις των δίσκων τα 100 εκατομμύρια. Υπήρξε καλλιτέχνης διεθνούς ακτινοβολίας καθώς τις δεκαετίες του '50 και του '60 εργάστηκε στο εξωτερικό (Γερμανία, ΗΠΑ) με κορυφαία ονόματα της μουσικής, ενώ το 1961 ήταν ο πρώτος Έλληνας που έλαβε μέρος στον διαγωνισμό τραγουδιού της *Eurovision*, για λογαριασμό της Αυστρίας.

## Πηγές
* ''"Σαν Σήμερα" - Βιογραφία του Τζίμη Μακούλη''
## Παραπομπές

 

Κατηγορία:Έλληνες τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Αυστρία
Κατηγορία:Διαγωνισμός Τραγουδιού Eurovision 1961
Κατηγορία:Συμμετέχοντες στη Eurovision